নিমখ তেল ভাত আৰু আলু পিটিকা অসমীয়া মানুহৰ এবিধ প্ৰিয় খাদ্য। সাধাৰণতে ৰাতিপুৱাৰ আহাৰ হিছাপে ইয়াক খোৱা হয়। বহুতে ইয়াক দুখীয়া মানুহৰ খাদ্য বুলিও ক'ব বিছাৰে কাৰণ ই এবিধ কম খৰছি খাদ্য। আৰু কিছুমানে ইয়াক এলেহুৱাৰ খাদ্য বুলিও কয় ইয়াক প্ৰস্তুত কৰাত সহজ হয় বাবে। ইয়াক প্ৰস্তুত কৰিবলৈ আলুৰ বাকলি গুচাই বা ৰাখিয়ে চাউলৰ লগত একেলগে সিজিবলৈ দিয়া হয়। চাউল সিজি ভাত হোৱালৈকে আলুও সিজি যায়। ভাতৰ পৰা আলু খিনি বেলেগকৈ উলিয়াই লৈ পিটিকি মিহি কৰি লৈ সোৱাদ অনুসৰি নিমখ আৰু মিঠাটেল সানি খাবলৈ প্ৰস্তুত কৰি লোৱা হয়। ঠিক তেনেকৈ ভাতৰ লগতো নিমখ আৰু মিঠাতেল সানি লোৱা হয়। ইয়াৰ লগত কেঁচা জলকীয়া আৰু পিয়াঁজ লৈ খোৱা হয়।


নিমখ-তেল ভাত আৰু আলু পিটিকা
কল গছৰ বিভিন্ন অংগসমূহৰ ব্যৱহাৰ
আচাৰ আৰু মুখৰোচক
পতংগ খাদ্য